มะกันจะช่วยโลกพัฒนาแร่หายากลดพึ่งจีน
เมื่อ 11 มิ.ย. กระทรวงต่างประเทศสหรัฐฯ เผยว่า รัฐบาลสหรัฐฯเตรียมแผนช่วยประเทศต่างๆทั่วโลกในการพัฒนาแหล่งทรัพยากรแร่ธรรมชาติ เช่น ลิเทียม ทองแดงและโคบอลต์ ซึ่งเป็นหนึ่งในหลายกลยุทธ์ที่ใช้ต่อสู้กับจีนเพื่อลดการพึ่งพาแร่ธาตุหายากจากจีนที่เป็นส่วนประกอบสำคัญสำหรับอุตสาหกรรมเทคโนโลยี หลังรัฐบาลจีนขู่จะใช้แร่ธาตุหายากตอบโต้การขึ้นกำแพงภาษีการค้าของสหรัฐฯ ขณะสหรัฐฯและจีนเปิดสงครามการค้าดุเดือด ทั้งนี้ แร่ธาตุหายากใช้ในอุตสาหกรรมหลากหลาย รวมทั้งสมาร์ทโฟน แบตเตอรี่ เครื่องบินรบ และอาวุธยุทโธปกรณ์ต่างๆ,เอกสารของสหรัฐฯระบุว่า กว่า 80% ของสายพานการผลิตที่ต้องใช้แร่ธาตุหายากทั่วโลกถูกควบคุมโดยประเทศเดียว การพึ่งพาแหล่งทรัพยากรจากแหล่งเดียวจะเพิ่มความเสี่ยงต่อระบบการผลิต สหรัฐฯจะแบ่งปันผู้เชี่ยวชาญด้านเหมืองแร่กับประเทศอื่นเพื่อช่วยขุดหาและพัฒนา พร้อมเสนอช่วยบริหารจัดการ เพื่อสร้างความมั่นใจว่าอุตสาหกรรมเหมืองแร่ของแต่ละประเทศจะดึงดูดนักลงทุนนานาชาติ ด้านประธานาธิบดี โดนัลด์ ทรัมป์ แห่งสหรัฐฯ ทวีตปกป้องการใช้วิธีขึ้นกำแพงภาษีว่าเป็นกลยุทธ์ทางการค้าของตัวเอง และย้ำว่าพร้อมเจรจากับประธานาธิบดี สี จิ้นผิง ของจีน ระหว่างการประชุมจี 20 ที่นครโอซากาในญี่ปุ่น 28-29 มิ.ย.นี้ แต่จีนยังไม่ยืนยัน และประกาศว่าไม่เกรงกลัวสงครามการค้า จะสู้จนถึงที่สุด.
กระทรวงต่างประเทศสหรัฐฯ เผยว่า รัฐบาลสหรัฐฯเตรียมแผนช่วยประเทศต่างๆทั่วโลกในการพัฒนาแหล่งทรัพยากรแร่ธรรมชาติ ลดการพึ่งพาแร่ธาตุหายากจากจีน
แร่หายาก,แรร์ เอิร์ธ,สหรัฐ,จีน,ทรัพยากรธรรมชาติ